Ńdɔ Elizé á ngākwí á Damas. Ben Hadad, ǹkúkúmá yā Aram, a ngákɔn; ńdɔ̄ á kad bə́ ngákad nyé nâ: “Mod Zambá á sɔ̄ yǎ vā, 8ńdɔ ǹkúkúmá á ngādzó ai Hazael nâ: “Nɔŋɔ́ éfái ó kə tóban ai mod Zambá, ó síli Ǹtondôbə ábə̄ nyé nâ: “Yə mayi fɔ́ɔ́ nyiŋ ókɔ̄n vī ?” 9Ńdɔ Hazael a ngákə tóban ai nyé a ngánɔŋ fɔ́ɔ́ məkyaí mə́ byə́m bí ákúmá bísə̄ yā Damas á táŋ mim̀bəgə mí Kámɛl məwóm mə́nyi. Á kwí á ngākwí, ńdɔ a ngátə́bə̄ nyé ósū, nyé nâ: “Mɔ́n woe Ben Hadad, ǹkúkúmá yā Aram, ǎ lóm mā ábə wa, nâ: Mə́ zu sílī naa: Yə mayi fɔ́ɔ́ nyiŋ ókɔ̄n vī ?” 10Ńdɔ Elizé á ngāyalan nyé nâ: “Kələ́ nyé kǎd naa: “Wayi fɔ́ɔ́ nyiŋ; hədá Ǹtondôbə a lə́de yǎ mā nâ a yi wú.” 11A ńtə́lə fɔ́ɔ́ á kūmá, a bəbəgə nyé á ndōnā, mod Zambá ā ngáyón. 12Ńdɔ Hazael a ngádzó nâ: “Ású dzé māńtí ā yón ?” Elizé nyé nâ: “Amú māyəm ábé wāyi bɔ bɔ́n bə́ Ísraɛ̂l; wayi mǎn dígī miǹgungúl bə́tísɔn myábán, ó mǎn wē bə̄ndómán bábán ai okəŋ bitá, wayi mǎn fīd bān bɔ́n bábán, o túbu məbǔm mim̀bubúm mí bīníngá.”